**Jegyzőkönyv**

**Készült:** Zalaszentgrót Város Önkormányzata Képviselő-testületének 2018. április 26-án 1600 órai kezdettel tartott rendes, nyilvános üléséről

**Helye:** Városháza, Deák Ferenc terem

 Zalaszentgrót, Dózsa Gy. u. 1.

**Jelen vannak:** Baracskai József polgármester

 Balogh Gábor alpolgármester

 Gelencsér István képviselő

 Dr. Tihanyi Ottó képviselő

 Vári Mária képviselő

 Dr. Simon Beáta jegyző

**Igazoltan távol marad**: Kovács László képviselő

 Mazzag Zoltár képviselő

 Takács Tibor képviselő

**Igazolatlanul távol marad**: Veress János képviselő

**Jegyzőkönyvvezető:** Saska Zsuzsanna

**Baracskai József:** Nagy tisztelettel köszöntöm a megjelenteket.Megállapítom, hogy a képviselő-testület 9 tagjából 5 jelen van, így a testület határozatképes. Kovács László, Mazzag Zoltán és Takács Tibor képviselők jelezték távollétüket az ülésről.

Kérem, aki egyetért a napirendi tárgysor tárgyalásával, szavazzon.

*A Képviselő-testület 5 igen szavazattal elfogadta a napirendi javaslatot.*

**Napirendi pontok:**

1. Lejárt határidejű határozatok végrehajtása

Előadó: Baracskai József polgármester

1. Beszámoló a ZalA-KAR Térségi Innovációs Társulás 2017. évi munkájáról

Előadó: Baracskai József polgármester

Tárgyalja: Pénzügyi és Ügyrendi Bizottság

1. Beszámoló Zalaszentgrót és környező települések Intézményfenntartó Társulásainak 2017. évi munkájáról

Előadó: Baracskai József polgármester

Tárgyalja: Pénzügyi és Ügyrendi Bizottság

1. A Zalaszentgróti Napköziotthonos Óvoda és Egységes Óvoda-bölcsőde maximális csoportlétszám túllépésének engedélyezése

 Előadó: Baracskai József polgármester

Tárgyalja: Humán Ügyek Bizottsága

1. Elővásárlási jogról való döntés

Előadó: Baracskai József polgármester

Tárgyalja: Gazdasági és Városfejlesztési Bizottság

1. A Deák Ferenc Általános Iskola, Gimnázium és Alapfokú Művészeti Iskola intézményvezetői beosztására benyújtott pályázat véleményezése

 Előadó: Baracskai József polgármester

Tárgyalja: Humán Ügyek Bizottsága

1. Döntés az önkormányzati feladatellátást szolgáló fejlesztések támogatásra kiírt pályázat benyújtásáról

 Előadó: Baracskai József polgármester

Tárgyalja: Gazdasági és Városfejlesztési Bizottság

**ZÁRT ÜLÉS**:

1. Első lakáshoz jutók támogatására beékezett pályázatok elbírálása

Előadó: Baracskai József polgármester

Tárgyalja: Pénzügyi és Ügyrendi Bizottság

1. Egyebek
2. Kérdések, interpellációk

**1. sz. napirendi pont**

**Lejárt határidejű határozatok végrehajtása**

*A napirendhez tartozó előterjesztés a jegyzőkönyv mellékletét képezi*

**Baracskai József:** A lejárt határidejű határozatok végrehajtása határidőben megtörtént.

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban javaslat, hozzászólás nem hangzik el.*

*Kérem, aki egyetért a lejárt határidejű határozatok végrehajtásáról szóló beszámoló elfogadásával, szavazzon.*

*A Képviselő-testület 5 igen szavazattal elfogadta a lejárt határidejű határozatok végrehajtásáról szóló beszámolót.*

**2. sz. napirendi pont**

**Beszámoló a ZalA-KAR Térségi Innovációs Társulás 2017. évi munkájáról**

*A napirendhez tartozó előterjesztés a jegyzőkönyv mellékletét képezi*

**Baracskai József:** Az előterjesztést a Pénzügyi és Ügyrendi Bizottság megtárgyalta, elfogadásra javasolta a képviselő-testület részére. Amikor megszűntek a kötelezően ellátandó feladatai a társulásnak, feladatkörében a belső ellenőrzés feladat maradt. Úgy döntöttünk a környező települések polgármestereivel, hogy megtartjuk a társulást. Így inkább egy információs társulás lett, amelynek keretében a Társulási Tanács tagjai megbeszélik az önkormányzati tennivalókat, pályázatokkal kapcsolatos tájékoztatókat tartanak. Az Operatív Bizottság 5 tagú, nincsen állandó foglalkoztatottja a társulásnak. A jövőben át kell tekinteni a társulás vagyoni helyzetét. Kérem a képviselőket, hogy a beszámolót elfogadni szíveskedjenek.

**Gelencsér István:** Olvastuk az újságban, hogy a társulás elárusítja a tulajdonában lévő gépeket és berendezéseket, köztük az árokásót. Azzal mi a helyzet?

**Baracskai József**: Van egy egyszemélyes kft-je a társulásnak, a "Foglalkoztató ZalA*-*KAR" Nonprofit Közhasznú Kft., amelynek eszközállományába tartozó tárgyi eszközöket pályázatok útján nyerték vagy megvásárolták. A Társulási Tanács úgy döntött, hogy a kft-t nem tudjuk tovább működtetni, hiszen az ügyvezető bérezése és a különböző tartozások miatt folyamatosan csökkent a vagyona és a társulásnak kellett többször kisegíteni. Ezért úgy gondoltuk, hogy egy szüneteltetett állapotba tesszük, minimális bért fizetünk az ügyvezetőnek, és az eszközöket értékesítjük. Nagyon sok eszköz fenntartási kötelezettséggel rendelkezett, az árokásó is ebbe a körbe tartozott. Az árokásót újjonan vettük, Pakodon felgyújtották, a biztosítási összegből vásároltak egy használt gépet, jelen esetben erről van szó. Ez egy projektcsomagba szerepelt, melyet 2021. évig kötelesek fenntartani ugyanazokkal a feltételekkel mint eddig. Voltak kisértékű tárgyi eszközök is. Az önkormányzat két fűkaszát vásárolt. A dötki tojástelep, a zalabéri szociális bolt nem került értékesítésre. Az árokásóval Pakod Község Önkormányzata dolgozik a közmunkaprogram keretében. Ezen kívül vannak még a társulásnak is vagyonelemei, mint például a sátrak és a sörpadok. Erről lesz egy megállapodás, hogy az önkormányzat kft-je üzemelteti, és ugyanazon feltételek alapján, ahogy eddig működött, bérbe lehet venni.

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban javaslat, hozzászólás nem hangzik el.*

Kérem, aki egyetért a ZalA-KAR Térségi Innovációs Társulás 2017. évi munkájáról szóló beszámoló jóváhagyásával, szavazzon.

*A képviselő-testület 5 igen szavazattal az alábbi határozatot hozta:*

**33/2018. (IV. 26.) számú képviselő-testületi határozat:**

Zalaszentgrót Város Önkormányzat Képviselő-testülete a ZalA-KAR Térségi Innovációs Társulás 2017. évben végzett munkájáról szóló beszámolót az előterjesztés 1. számú melléklete szerinti tartalommal jóváhagyja.

A Képviselő-testület felkéri a jegyzőt, hogy a határozati kivonat egy példányának megküldésével a ZalA-KAR Térségi Innovációs Társulást értesítse.

Határidő: 2018. május 10.

Felelős**:** Baracskai József polgármester

 Dr. Simon Beáta jegyző

**3. sz. napirendi pont**

**Beszámoló Zalaszentgrót és környező települések Intézményfenntartó Társulásainak 2017. évi munkájáról**

*A napirendhez tartozó előterjesztés a jegyzőkönyv mellékletét képezi*

**Baracskai József:** A Gyvt. alapján a közös önkormányzati hivatal székhelye szerinti települési önkormányzat lakosságszámtól függetlenül köteles család- és gyermekjóléti szolgálatot működtetni. A szolgálat vonatkozásában társulási formában történő feladatellátás esetében nem lehet a közös hivatalok egységét megbontani. Így immáron Felsőpáhok, Nemesbük és Zalaköveskút Községek Önkormányzatai is az Intézményfenntartó Társuláshoz tartoznak. Nem tartozik bele Vindornyaszőlős, Almásháza és Tilaj. Az előterjesztést a Pénzügyi és Ügyrendi Bizottság megtárgyalta, elfogadásra javasolta a képviselő-tetület részére. Család- és gyermekjóléti szolgáltatás, család- és gyermekjóléti központ, házi segítségnyújtás, idősek nappali ellátása, valamint szociális étkeztetés szerepel a társulás fenntartásában lévő intézmény feladatai között. Az Intézményfenntartó Társulás sikeresen szerepelt a TOP-os pályázaton, melynek eredményeképpen két személyautót nyertek, a központ bútorzata le lett cserélve, informatikai eszközök, játszóeszközök, különböző közlekedési eszközök kerültek beszerzésre, ezzel is a szolgáltatás minőségét tudják emelni.

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban javaslat, hozzászólás nem hangzik el.*

Kérem, aki egyetért a Zalaszentgrót és környező települések Intézményfenntartó Társulásainak 2017. évi munkájáról szóló beszámoló elfogadásával, szavazzon.

*A képviselő-testület 5 igen szavazattal az alábbi határozatot hozta:*

**34/2018. (IV. 26.) számú képviselő-testületi határozat:**

Zalaszentgrót Város Önkormányzat Képviselő-testülete a Zalaszentgrót és környező települések Intézményfenntartó Társulásának 2017. évi munkájáról szóló beszámolót az előterjesztés 1. számú melléklete szerinti tartalommal elfogadja.

A Képviselő-testület felkéri a jegyzőt, hogy a határozati kivonat egy példányának megküldésével a Zalaszentgrót és környező települések Intézményfenntartó Társulását értesítse.

Határidő: 2018. május 10.

Felelős**:** Baracskai József polgármester

 Dr. Simon Beáta jegyző

**4. sz. napirendi pont**

**A Zalaszentgróti Napköziotthonos Óvoda és Egységes Óvoda-bölcsőde maximális csoportlétszám túllépésének engedélyezése**

*A napirendhez tartozó előterjesztés a jegyzőkönyv mellékletét képezi*

**Baracskai József:** Az előterjesztést a Humán Ügyek Bizottsága megtárgyalta, elfogadásra javasolta a képviselő-testület részére. Az önkormányzat mint fenntartó engedélyezi, hogy legfeljebb 20 %-kal meghaladja a maximális létszámot az óvodai csoportok létszáma. A tapasztalatok alapján a meghaladott létszámot nem éri el a tényleges csoportlétszám, hiszen vannak hiányzók betegségek és egyéb okok miatt. Az intézményvezető kérelmezte a csoportlétszám bővítését. Az óvoda-bölcsőde pályázatunk sikeresen szerepelt a TOP pályázati kiíráson és 136 millió forintotból megújulhat egyrészt az Ady úti óvoda épülete és ott kerül kialakításra a bölcsődei csoport, a májusi ülésen döntünk az átszervezésről. A törvény 2018. december 31-ig ad lehetőséget arra, hogy bölcsődei csoportot alakítsunk ki. Elsődlegesen egy bölcsődei csoport kerül kialakítása, az átalakítást a nyári szünetre tervezzük, hogy a legkevésbé zavarja az intézmény működését.

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban javaslat, hozzászólás nem hangzik el.*

Kérem, aki egyetért a Zalaszentgróti Napköziotthonos Óvoda és Egységes Óvoda-bölcsőde maximális csoportlétszám túllépésének engedélyezésével, szavazzon.

*A képviselő-testület 5 igen szavazattal az alábbi határozatot hozta:*

**35/2018. (IV. 26.) számú képviselő-testületi határozat:**

Zalaszentgrót Város Önkormányzatának Képviselő-testülete engedélyezi a Zalaszentgrót Napköziotthonos Óvoda és Egységes Óvoda-bölcsőde részére a 2017/2018. nevelési évben a nemzeti köznevelésről szóló 2011. évi CXC. törvény 25. § (7) bekezdésében foglaltak figyelembevételével a nemzeti köznevelésről szóló 2011. évi CXC. törvény 4. mellékletében meghatározott maximális csoportlétszámnak 20 %-kal történő átlépését a 8790 Zalaszentgrót, Ady E. u. 2. szám alatti telephelyen a Teknős-Dönci csoportban.

A Képviselő-testület felkéri a jegyzőt, hogy a döntésről a Zalaszentgrót Napköziotthonos Óvoda és Egységes Óvoda-bölcsőde intézményvezetőjét tájékoztassa.

Határidő: azonnal

Felelős: Baracskai József polgármester

 Dr. Simon Beáta jegyző

**5. sz. napirendi pont**

**Elővásárlási jogról való döntés**

*A napirendhez tartozó előterjesztés a jegyzőkönyv mellékletét képezi*

**Baracskai József:** Az érintett ingatlan árterületen fekszik, az önkormányzat nem kíván élni elővásárlási jogával. Az előterjesztést a Gazdasági és Városfejlesztési Bizottság megtárgyalta, elfogadásra javasolta a képviselő-testület részére.

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban javaslat, hozzászólás nem hangzik el.*

Kérem, aki egyetért az elővásárlási jogról való döntéssel, szavazzon.

*A képviselő-testület 5 igen szavazattal az alábbi határozatot hozta:*

**36/2018. (IV. 26.) számú képviselő-testületi határozat:**

Zalaszentgrót Város Önkormányzatának Képviselő-testülete úgy dönt, hogy a Zalaszentgrót 010332/17 hrsz.-ú külterületi ingatlan adásvétele kapcsán nem kíván élni elővásárlási jogával.

A Képviselő-testület felkéri a jegyzőt az érdekeltek döntésről való értesítésére.

**Határidő:** 2018. május 15.

**Felelős:** Dr. Simon Beáta jegyző

**6. sz. napirendi pont**

**A Deák Ferenc Általános Iskola, Gimnázium és Alapfokú Művészeti Iskola intézményvezetői beosztására benyújtott pályázat véleményezése**

*A napirendhez tartozó előterjesztés a jegyzőkönyv mellékletét képezi*

**Baracskai József:** Már véleményezte az önkormányzat az intézményvezető pályázatát. Beke László halála után megüresedett az intézményvezetői státusz, átmenetileg Takácsné Husz Ildikó igazgatóhelyettes látta el a feladatot. A tavaly kiírásra került pályázaton Dufkáné Vincze Mária nyerte el az intézményvezetői beosztást, amelynek kapcsán valamilyen eljárási hiba merült fel, így újra kiírták a pályázatot. A Humán Ügyek Bizottsága meghallgatta igazgató asszonyt, elmondta a problémákat és egyeztettük, hogy mint önkormányzat miben tudunk az iskola segítségére lenni. A tankerület felé tolmácsoljuk, hogy a pedagógusok nyugalmat szeretnének és fojjon rendesen a munka. Elfogadásra javasolom a képviselő-testület számára.

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban javaslat, hozzászólás nem hangzik el.*

Kérem, aki egyetért a Deák Ferenc Általános Iskola, Gimnázium és Alapfokú Művészeti Iskola intézményvezetői beosztására benyújtott pályázat véleményezésével, szavazzon.

*A Képviselő-testület 5 igen szavazattal az alábbi határozatot hozta:*

**37/2018. (IV. 26.) számú képviselő-testületi határozat:**

Zalaszentgrót Város Önkormányzatának Képviselő-testülete a zalaszentgróti Deák Ferenc Általános Iskola, Gimnázium és Alapfokú Művészeti Iskola intézményvezetői beosztására kiírt pályázati eljárásban véleményezési jogával élve úgy dönt, hogy az egyedüli pályázó Dufkáné Vincze Mária 8391 Sármellék, Szitaközi u. 2. szám alatti lakos intézményvezetői megbízását támogatja, mivel személyét az intézmény vezetésére alkalmasnak tartja.

A Képviselő-testület az iskola zökkenőmentes működése érdekében az intézményvezetőtől továbbra is azt kéri, hogy az intézményműködtető és fenntartó tankerületi központtal, a helyi önkormányzattal és annak intézményeivel kialakult kiváló szakmai együttműködést továbbra is tartsa fenn, valamint elsődleges jövőbeli célkitűzésének változatlanul az intézmény szakmai színvonalának emelését tekintse.

A Képviselő-testület felkéri a polgármestert, hogy a döntésről a Zalaegerszegi Tankerületi Központ igazgatóját a határozati kivonat megküldése útján tájékoztatni szíveskedjen.

Határidő: azonnal

Felelős: Baracskai József polgármester

**7. sz. napirendi pont**

**Döntés az önkormányzati feladatellátást szolgáló fejlesztések támogatásra kiírt pályázat benyújtásáról**

*A napirendhez tartozó előterjesztés a jegyzőkönyv mellékletét képezi*

**Baracskai József:** Az adó-erőképesség a helyi iparűzési adó alap 1,4 %-át jelenti, ezek alapján Zalaszentgrót Város adóerő-képessége: 25.154,- Ft/fő. A pályázati felhívás értelmében a támogatási intenzitás mértéke az előterjesztés táblázat kiemelt oszlopában megjelölt nagyságrend szerint alakul. Egy kis hátrányt jelent, hiszen a fejlesztésnek a 65 %-át kapjuk meg támogatásként. A bizottsági ülésen úgy döntöttünk, hogy Zalakoppányban a Cserjés útcát tesszük be. Az árajánlat alapján 7.057 eft, aminek az önereje 2.470 eft, amit a 2019. évi költségvetés terhére valósítunk meg. Zalaszentgrót Város területén a Cserjés utca van a legrosszabb állapotban, télen nem lehet feljutni a gödrök miatt, másrészt a vízelvezetés is megoldásra szorul. Bízunk benne, hogy sikeres lesz a pályázatunk. Az előterjesztést a Gazdasági és Városfejlesztési Bizottság megtárgyalta, elfogadásra javasolta a képviselő-testület részére.

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban javaslat, hozzászólás nem hangzik el.*

Kérem, aki egyetért az önkormányzati feladatellátást szolgáló fejlesztések támogatására kiírt pályázat benyújtásával, szavazzon.

*A Képviselő-testület 5 igen szavazattal az alábbi határozatokat hozta:*

**38/2018. (IV. 26.) számú képviselő-testületi határozat:**

Zalaszentgrót Város Önkormányzatának Képviselő-testülete úgy dönt, hogy aszfaltburkolat felújítására pályázatot nyújt be a Zalaszentgrót, Cserjés utca (hrsz. 5006), valamint a Kanizsa utca (hrsz. 5053) aszfaltozott részén 970 m2 mennyiségben a helyi önkormányzatokért felelős miniszter és az államháztartásért felelős miniszter által közösen meghirdetett „Önkormányzati feladatellátást szolgáló fejlesztések támogatásra” címűpályázatra.

A Képviselő-testület a pályázat megvalósításához szükséges önerőként bruttó 2.470.078 Ft–ot biztosít a 2019. évi Költségvetés terhére.

A Képviselő-testület felhatalmazza a polgármestert a pályázat benyújtására és az ehhez szükséges valamennyi eljárás lefolytatására, intézkedés megtételére.

**Határidő:** 2018. május 2.

**Felelős:** Baracskai József polgármester

**Egyebek**

**Baracskai József:** Az áprilisra tervezett szabadságomat a későbbiek során kívánom igénybe venni.

**Gelencsér István**: Zalaszentgróton van egy vállalkozó, aki vásárlolt egy betondaráló gépet. Az önkormányzati területen nagy mennyiségű betondarab felhalmozódott, ez az önkormányzat tulajdona? Van-e arra lehetőség, hogy az önkormányzatnak összedarálja, és kihordjuk a kisszentgróti útra?

**Baracskai József**: Beszélünk a vállalkozóval, jó ötletnek tartom, útalapnak megfelelne a betontörmelék. A hétvége kezdődik a generációk vetélkedőjével, 35 éves a Szentgrót Táncegyüttes, a nagy érdeklődésre való tekintettel vasárnap és hétfőn is fellépnek, május 1-én pedig várunk mindenkit a tavaszköszöntő majálisra. Elkezdődött a fesztiválszerzon, Zalaszentgróton minden hétvégén lesznek programok, melyről a Szentgróti Hírekből vagy a Zalaszentgrót hivatalos facebook oldaláról is értesülhetnek.

Kérdések interpellációk nem érkeztek, további hozzászólás hiányában a képviselő-testület a Magyarország helyi önkormányzatról szóló 2011. évi CLXXXIX. törvény 46. § (2) bekezdése c) pontja alapján zárt ülést tartására tér át.

Kmf.

Baracskai József Dr. Simon Beáta

 polgármester jegyző